13. ข้อมูลทางการเงินที่สำคัญ

งบการเงิน

  ผู้สอบบัญชี

+----+------------------+----------+-----------------------------------+
| ปี  | ชื่อผู้สอบบัญชี        | ผู้สอบบัญชี  | บริษัท                              |
|    |                  |          |                                   |
|    |                  | รับอ      |                                   |
|    |                  | นุญาตเลขที่ |                                   |
+----+------------------+----------+-----------------------------------+
| 25 | นายอภิชาติ สายะสิต  | 4229     | บริษัท เบเคอร์ ทิลลี่ ออดิท แอนด์         |
| 55 |                  |          | แอ็ดไวเซอร์รี่ เซอร์วิสเซส              |
|    |                  |          |                                   |
|    |                  |          | (ประเทศไทย) จำกัด                  |
+----+------------------+----------+-----------------------------------+
| 25 | นายอภิชาติ สายะสิต  | 4229     | บริษัท เบเคอร์ ทิลลี่ ออดิท แอนด์         |
| 56 |                  |          | แอ็ดไวเซอร์รี่ เซอร์วิสเซส              |
|    |                  |          |                                   |
|    |                  |          | (ประเทศไทย) จำกัด                  |
+----+------------------+----------+-----------------------------------+
| 25 | นายอภิชาติ สายะสิต  | 4229     | บริษัท เบเคอร์ ทิลลี่ ออดิท แอนด์         |
| 57 |                  |          | แอ็ดไวเซอร์รี่ เซอร์วิสเซส              |
|    |                  |          |                                   |
|    |                  |          | (ประเทศไทย) จำกัด                  |
+----+------------------+----------+-----------------------------------+

  สรุปรายงานการตรวจสอบของผู้สอบบัญชีในรอบปีที่ผ่านมา

  ปี 2555 ผู้สอบบัญชีแสดงความเห็นอย่างไม่มีเงื่อนไขต่องบการเงินรวมของบริษัทฯ
  บริษัทย่อยและกิจการร่วมค้า และงบการเงินเฉพาะกิจการของบริษัทฯ

  ปี 2556 ผู้สอบบัญชีแสดงความเห็นอย่างไม่มีเงื่อนไขต่องบการเงินรวมของบริษัทฯ
  บริษัทย่อยและกิจการร่วมค้า และงบการเงินเฉพาะกิจการของบริษัทฯ

  ปี 2557 ผู้สอบบัญชีแสดงความเห็นอย่างไม่มีเงื่อนไขต่องบการเงินรวมของบริษัทฯ
  บริษัทย่อยและกิจการร่วมค้า และงบการเงินเฉพาะกิจการของบริษัทฯ

ตารางสรุปงบการเงินรวม / งบการเงินเฉพาะกิจการ

บริษัท อีเอ็มซี จำกัด (มหาชน) บริษัทย่อย และกิจการร่วมค้า

งบแสดงฐานะการเงิน

ณ วันที่ 31 ธันวาคม 2555 – 2557

[]

บริษัท อีเอ็มซี จำกัด (มหาชน) บริษัทย่อย และกิจการร่วมค้า

งบแสดงฐานะการเงิน (ต่อ)

ณ วันที่ 31 ธันวาคม 2555 – 2557

[]

บริษัท อีเอ็มซี จำกัด (มหาชน) บริษัทย่อย และกิจการร่วมค้า

งบแสดงฐานะการเงิน (ต่อ)

[]ณ วันที่ 31 ธันวาคม 2555 – 2557

บริษัท อีเอ็มซี จำกัด (มหาชน) บริษัทย่อย และกิจการร่วมค้า

งบกำไรขาดทุน

สำหรับแต่ละปีสิ้นสุดวันที่ 31 ธันวาคม 2555 – 2557

[]

บริษัท อีเอ็มซี จำกัด (มหาชน) บริษัทย่อย และกิจการร่วมค้า

งบกระแสเงินสด

สำหรับแต่ละปีสิ้นสุดวันที่ 31 ธันวาคม 2555 – 2557

[]

บริษัท อีเอ็มซี จำกัด (มหาชน) บริษัทย่อย และกิจการร่วมค้า

งบกระแสเงินสด (ต่อ)

สำหรับแต่ละปีสิ้นสุดวันที่ 31 ธันวาคม 2554 – 2556

[]

บริษัท อีเอ็มซี จำกัด (มหาชน)

อัตราส่วนทางการเงิน

  ----------------------------------- ---------- --------- ---------- -----------
                                                 2557      2556       2555

  อัตราส่วนสภาพคล่อง                                                      

  อัตราส่วนสภาพคล่อง                     (เท่า)      1.68      0.81       1.27

  อัตราส่วนสภาพคล่องหมุนเร็ว               (เท่า)      0.66      0.22       0.22

  อัตราส่วนหมุนเวียนลูกหนี้การค้า             (เท่า)      6.01      4.01       8.33

  ระยะเวลาเก็บหนี้เฉลี่ย                   (วัน)       60        90         43

  อัตราส่วนหมุนเวียนเจ้าหนี้การค้า            (เท่า)      4.54      2.71       4.54

  ระยะเวลาชำระหนี้เฉลี่ย                  (วัน)       79        133        79

  อัตราส่วนแสดงความสามารถในการทำกำไร                                     

  อัตรากำไรขั้นต้น                        (%)        3.20      (3.00)     3.08

  อัตรากำไรจากการดำเนินงาน              (%)        (8.87)    (90.41)    1.14

  อัตรากำไรสุทธิ                         (%)        (11.41)   (84.48)    0.80

  อัตราส่วนเงินสดต่อการทำกำไร             (%)        1.32      51.27      (253.76)

  อัตราตอบแทนผู้ถือหุ้น                     (%)        (33.57)   (253.56)   3.43

  อัตราส่วนแสดงประสิทธิภาพในการดำเนินงาน                                    

  อัตราผลตอบแทนจากสินทรัพย์               (%)        (10.00)   (14.26)    0.28

  อัตราผลตอบแทนจากสินทรัพย์ถาวร           (%)        (89.35)   (723.05)   38.66

  อัตราหมุนของสินทรัพย์                    (เท่า)      0.88      16.88      35.41

  อัตราส่วนวิเคราะห์นโยบายทางการเงิน                                        

  อัตราส่วนหนี้สินต่อส่วนของผู้ถือหุ้น            (เท่า)      1.09      13.46      2.07

  อัตราการจ่ายเงินปันผล                   (%)        -         -          -

  ข้อมูลต่อหุ้น                                                             

  มูลค่าหุ้นตามบัญชี                        (บาท)      0.34      0.20       1.64

  กำไรสุทธิต่อหุ้น                         (บาท)      (0.07)    (1.25)     0.05

  เงินปันผลต่อหุ้น                         (บาท)      -         -          -

  อัตราส่วนปันผลเงินตอบแทน                (%)        -         -          -
  ----------------------------------- ---------- --------- ---------- -----------

อัตราส่วนสภาพคล่องในปี 2557 มีอัตราส่วนสภาพคล่องที่ดีกว่าปีที่แล้ว สาเหตุมาจากการเพิ่มทุน
และความสามารถในการเรียกเก็บดีขึ้น ทำให้ระยะเวลาเฉลี่ยในการเก็บหนี้ลดลง
ในส่วนของระยะเวลาชำระหนี้ ทางบริษัทฯสามารถชำระหนี้ให้กับเจ้าหนี้ได้ตามระยะเวลา
เมื่อเทียบกับปีที่แล้ว ส่งผลให้ทางบริษัทฯได้รับการสนับสนุนจากคู่ค้าได้ดียิ่งขั้น

อัตราส่วนแสดงความสามารถในการทำกำไร ในปี 2557 มีอัตราส่วนที่ดีกว่าปีแล้ว ทางบริษัทฯ
สามารถควบคุมต้นทุนในการก่อสร้างได้ดีกว่าปีที่แล้ว ส่งผลให้มีอัตรากำไรขั้นต้นที่ดีขึ้น อย่างไรก็ตาม
บริษัทฯยังมีผลขาดทุนจากการดำเนินงาน และขาดทุนสุทธิอยู่
ซึ่งส่วนใหญ่เป็นสาเหตุมาจากการตั้งสำรองหนี้ที่มีปัญหา ส่งผลให้อัตราตอบแทนผู้ถือหุ้นยังเป็นลบอยู่
แม้ว่าจะดีกว่าปีผ่านมาก็ตาม

ทั้งนี้ บริษัทฯมีความมุ่งมั่นที่พัฒนาประสิทธิภาพในการดำเนินงานในดีกว่าเดิมในทุกๆปี
เพื่อสร้างอัตราผลตอบแทนต่อผู้ถือหุ้น มุลค่าหุ้นตามบัญชี และอัตรากำไรสุทธิให้ดียิ่งขึ้น

14. การวิเคราะห์และคำอธิบายของฝ่ายจัดการ

ภาพรวมผลการดำเนินงานที่ผ่านมา

บริษัท อีเอ็มซี จำกัด (มหาชน)
เป็นบริษัทที่ดำเนินธุรกิจหลักเกี่ยวกับการให้บริการตามสัญญาบริการระยะยาวและสัญญาก่อสร้าง
ในระหว่างปี 2552 บริษัทฯ ได้ทำสัญญากิจการร่วมค้ากับบริษัท เพาเวอร์ไลน์ เอ็นจิเนียริ่ง จำกัด
(มหาชน) โดยมีส่วนแบ่งร้อยละ 49 และร้อยละ 51 ตามลำดับ
เพื่อดำเนินงานก่อสร้างโครงการของส่วนราชการแห่งหนึ่งในจังหวัดเชียงใหม่ และในระหว่างปี
2553 บริษัทฯ ได้ลงทุนในบริษัท บีอาร์ ก่อสร้าง จำกัด
ซึ่งเป็นบริษัทที่ดำเนินธุรกิจการให้บริการตามสัญญาบริการและสัญญาก่อสร้างโดยมีสัดส่วนการลงทุนร้อยละ
51 (บริษัทฯ บริษัทย่อย และกิจการร่วมค้า รวมกันเรียกว่า “กลุ่มบริษัทฯ”) ในปี 2556 บริษัทฯ
ได้เข้าร่วมลงทุนกับบริษัท ซันเค่น เซ็ตสุบิ เคียวโก จำกัด จากประเทศญี่ปุ่น
เพื่อประกอบธุรกิจก่อสร้างงานระบบวิศวกรรมภายใต้ชื่อ บริษัท ซันเค่น-อีเอ็มซี จำกัด
โดยมีสัดส่วนการถือหุ้นร้อยละ 48 ซึ่งถือเป็นบริษัทร่วมของบริษัทฯ สำหรับในปี 2557
บริษัทได้เข้าลงทุนในบริษัทย่อย 3 แห่งคือ บริษัท ริชแมน พร็อพเพอร์ตี้ จำกัด บริษัท นอร์ท
พร็อพเพอร์ตี้ จำกัด และบริษัท สัจจา บางแสน คอนโดมิเนียม จำกัด
ซึ่งเป็นผู้ประกอบการอสังหาริมทรัพย์ในอำเภอเมือง จังหวัดชลบุรี

ในปี 2557 กลุ่มบริษัทฯ มีรายได้จากการรับเหมาก่อสร้างรวม 1,780.93 ล้านบาท เพิ่มขึ้นร้อยละ
11.57 ซึ่งเป็นรายได้จากสองสายงานหลักในการรับเหมาก่อสร้าง ได้แก่ สายงานก่อสร้างทั่วไป
และสายงานก่อสร้างงานระบบ และมีรายได้จากการขายหน่วยในอาคารชุดพักอาศัย 2.55 ล้านบาท
และรายได้ค่าธรรมเนียมที่ปรึกษาโครงการ 2.31 ล้านบาท
โดยมีต้นทุนการรับเหมาก่อสร้างและต้นทุนในการขายหน่วยในอาคารที่พักอาศัยรวม 1,728.66
ล้านบาท มีกำไรขั้นต้น 57.13 ล้านบาท คิดเป็นอัตรากำไรขั้นต้นประมาณร้อยละ 3.21
เพิ่มขึ้นเมื่อเทียบกับปีที่ผ่านมา
มีสาเหตุจากการที่บริษัทสามารถควบคุมต้นทุนในการรับเหมาก่อสร้างให้เป้นไปตามประมาณการที่วางไว้
กลุ่มบริษัทฯ มีค่าใช้จ่ายในการขาย ค่าใช้จ่ายทั่วไปและบริหารรวมกับค่าตอบแทนผู้บริหารเป็นจำนวน
144.81 ล้านบาท เพิ่มขึ้นจากปีที่แล้วร้อยละ 43.99 หรือคิดเป็นร้อยละ 8.16 จากยอดรายได้
และในปีนี้มีการบันทึกขาดทุนที่มีนัยสำคัญ ดังนี้

1.  รับรู้ผลขาดทุนจากโครงการก่อสร้างในปัจจุบันของบริษัทฯ จำนวน 1 โครงการ
    และของบริษัทย่อย 2 โครงการ โดยคาดว่าจะมีผลขาดทุนรวมทั้งสิ้น 29.29 ล้านบาท และ
    25.90 ล้านบาท ตามลำดับ สาเหตุส่วนใหญ่เกิดจากปัญหาการก่อสร้างล่าช้า
    แต่อย่างไรก็ตามโครงการดังกล่าวสามารถส่งมอบงานได้ทั้งหมดแล้วภายในปี 2557
    รายละเอียดและสถานะของโครงการดังกล่าวได้สรุปแสดงไว้ในในตารางด้านล่างนี้

+----------+----------------+-----------------------------------------+
| ช        | ประ            | สาเหตุการขาดทุน                           |
| ื่อโครงการ | มาณการขาดทุนในปี |                                         |
|          | 2557           |                                         |
+----------+----------------+-----------------------------------------+
| โครง     | 29.29 ล้านบาท   | งานก่อสร้างมีค                             |
| การอาคาร |                | วามล่าช้ากว่ากำหนดจึงทำให้ค่าใช้จ่ายโครงการสูงขึ้น |
| สหวิชานาน |                | โดยเฉพาะค่าจ้างแรงงานที่เพิ่มขึ้น               |
| าชาติจุฬาฯ |                | รวมถึงปัญหาขาดแคลนแรงงาน นอกจากนี้          |
|          |                | โครงการนี้มีรูปแบบงานสถาป                   |
|          |                | ัตยกรรมที่ซับซ้อนและไม่มีรายละเอียดชัดเจนตั้งแต่แรก |
|          |                | เมื่อทำรูปแบบรายละเอียดออกมาในภายหลัง        |
|          |                | พบ                                      |
|          |                | ว่ามีรายละเอียดงานที่ต้องทำมากกว่าที่ประมาณการไว้ |
|          |                | อีกทั้งงานครุภัณฑ์และงานสถาปัตยกรร             |
|          |                | มหลายรายการมีต้นทุนเพิ่มขึ้นกว่าที่ประมาณการไว้มาก |
|          |                | เนื่อ                                     |
|          |                | งจากไม่สามารถหาสินค้าคุณภาพเทียบเท่ามาทดแทนได้ |
|          |                | จึงทำให้มีต้นทุนการก่อสร้างสูงกว่าที่ประมาณการไว้   |
|          |                | อย่างไรก็ตาม                              |
|          |                | โครงการนี้ส่งมอบงานได้ครบทั้งหมดเมื่อวันที่ 30     |
|          |                | พฤษภาคม 2557                            |
|          |                |                                         |
|          |                | ทั้งนี้ สาเหตุที่บริษัทฯ ล่าช้า                    |
|          |                | ส่วนใหญ่เป็นสาเหตุมาจาก                     |
|          |                | การขอให้บริษัทฯทำการแก้ไขงานของผู้ควบคุมงาน    |
|          |                | เนื่องจากโครงการ                          |
|          |                | ดังกล่าวมีรายละเอียดทางสถาปัตยกรรมมที่ซับซ้อนมาก |
|          |                | ตามรายละเอียดที่ได้กล่าวมาข้างต้น              |
+----------+----------------+-----------------------------------------+
| โ        | 25.90 ล้านบาท   | โครงการน                                |
| ครงการขอ |                | ี้ประสบปัญหาและอุปสรรคในพื้นที่ก่อสร้างหลายประการ |
| งบริษัทย่อย |                | ได้แก่ ปัญหาความไม่สงบและเป็นพื้นที่อันตราย       |
| 2        |                | ซึ่ง                                      |
| โครงการ  |                | เป็นอุปสรรคในจัดหาบุคคลากรลงไปควบคุมงานในพื้นที่ |
|          |                | ปัญหาการขาดแคลนแรงงาน                    |
| ระ       |                | ผู้รับเหมาไม่ได้คุณภาพและทิ้งงาน                |
| บบป้องกันน |                | การขาดแคลนวัสดุก่อสร้างในพื้นที่                |
| ้ำท่วมในจ. |                | ตลอดจนปัญหาผลกระทบต่อชุมชนตามแนวเ          |
| ปัตตานี    |                | ส้นทางก่อสร้างซึ่งเป็นอุปสรรคในการเข้าพื้นที่ก่อสร้าง |
|          |                | และมีเหตุต้องชดใ                           |
|          |                | ช้ค่าเสียหายให้ชุมชนที่ได้รับผลกระทบจากการก่อสร้าง |
|          |                | รวมถึง ปัญหาสภาพอากาศที่มีฝนมากและปัญหาอุทกภัย  |
|          |                | ส่งผลให้งานก่อสร้างมีปัญหาล่าช้า                |
|          |                | และมีต้นทุนก่อสร้างสูงกว่าที่ประมาณการไว้มาก      |
|          |                | บริษัทย่อยส่งมอบงานได้ทั้งหมดในวันที่ 10 มีนาคม    |
|          |                | 2557 และวันที่ 30 มีนาคม 2557               |
+----------+----------------+-----------------------------------------+

2.  มีการตั้งสำรองหนี้สงสัยจะสูญของโครงการต่างๆ โดยเป็นส่วนลูกหนี้การค้า 125.7
    ล้านบาทและลูกหนี้เงินประกันผลงาน 36.4 ล้านบาท
    เนื่องจากไม่ได้รับเงินจากลูกหนี้เป็นระยะเวลาเกิน 1 ปี และมีปัญหาระหว่างงานก่อสร้าง
    ประกอบด้วย

หน่วย : ล้านบาท

  ------------------------------------ ----------------- -----------------
  โครงการ                              ลูกหนี้การค้า         ลูกหนี้
                                                         เงินประกันผลงาน

  มหาวิทยาลัยนเรศวร                      13.94             

  Airport Link Square ABC              86.94             31.80

  Airport Link Square D                24.79             4.60

  รวม                                  125.70            36.40
  ------------------------------------ ----------------- -----------------

ส่งผลให้ในปี 2557 กลุ่มบริษัทฯ มีขาดทุนจากการดำเนินงานก่อนดอกเบี้ยและภาษี (EBIT) รวม
244.91 ล้านบาท ต่ำกว่าปีที่แล้วร้อยละ 83.03 นอกจากนี้ กลุ่มบริษัทฯ มีภาระต้นทุนทางการเงิน
9.61 ล้านบาท และรายได้ (ค่าใช้จ่าย) ภาษีเงินได้ 30.13 ล้านบาท
ทำให้มีผลการดำเนินงานเป็นขาดทุนสุทธิจำนวน 224.39 ล้านบาท
แต่หากพิจารณาเฉพาะส่วนของบริษัทใหญ่ จะมีขาดทุนสุทธิ 203.69 ล้านบาท

รายได้

ในปี 2557 กลุ่มบริษัทฯ มีรายได้จากการรับเหมาก่อสร้างรวม 1,780.93 ล้านบาท
เพิ่มขึ้นจากปีก่อนร้อยละ 11.57 เนื่องจากบริษัทฯ ได้มีการรับงานใหม่เพิ่มเติมในระหว่างปี 2557
และบางส่วนเป็นการก่อสร้างที่ต่อเนื่องมาจากปี 2556

กลุ่มบริษัทฯ มีรายได้อื่นจำนวนทั้งสิ้น 118.81 ล้านบาท ประกอบด้วย รายได้ดอกเบี้ยรับจำนวน
6.05 ล้านบาท รายได้จากการโอนกลับรายการค่าเผื่อหนี้สงสัยจะสูญจำนวน 68.78 ล้านบาท
เนื่องจากมีการตั้งค่าเผื่อไว้เมื่อก่อนปี 2557 และได้รับเงินเมื่อในปี 2557 และรายได้อื่นๆ
อีกจำนวน 43.97 ล้านบาท
ซึ่งส่วนใหญ่เป็นรายได้จากการขายเศษซากวัสดุก่อสร้างที่ไม่สามารถนำกลับมาใช้ได้แล้ว
รวมถึงการเคลียร์เจ้าหนี้ที่ค้างชำระมานาน
การได้รับเงินประกันค่าความเสียหายจากบริษัทประกันภัย เป็นต้น

ต้นทุนรับเหมาก่อสร้าง และกำไรขั้นต้น

ในปี 2557 กลุ่มบริษัทฯ
มีต้นทุนการรับเหมาก่อสร้างและต้นทุนในการขายหน่วยในอาคารที่พักอาศัยรวม 1,726.81 ล้านบาท
ทำให้มีกำไรขั้นต้น 57.13 ล้านบาท หรือคิดเป็นอัตราร้อยละ 3.21 เนื่องจากในปี 2557
บริษัทสามารถควบคุมต้นทุนในการรับเหมาก่อสร้างให้เป้นไปตามประมาณการที่วางไว้

ค่าใช้จ่ายในการขายและค่าใช้จ่ายทั่วไปและบริหาร

ค่าใช้จ่ายในการขายและค่าใช้จ่ายทั่วไปและบริหารรวมค่าตอบแทนผู้บริหารสำหรับปี 2557
มีจำนวนรวม 144.81 ล้านบาท ประกอบด้วยเงินเดือน ค่าจ้าง สวัสดิการต่างๆ
ค่าใช้จ่ายผลประโยชน์พนักงาน ค่าสาธารณูปโภค ค่าเสื่อมราคา ค่าธรรมเนียมวิชาชีพ
และค่าใช้จ่ายเบ็ดเตล็ดอื่นๆ คิดเป็นสัดส่วนร้อยละ 8.16 ของรายได้
ซึ่งหากเทียบกับปีก่อนที่มีค่าใช้จ่ายทั่วไปและบริหารรวมค่าตอบแทนผู้บริหารเป็นจำนวน 100.57
ล้านบาท หรือร้อยละ 6.31 ของรายได้ จะเห็นได้ว่ามีค่าใช้จ่ายเพิ่มขึ้นจากปีก่อนร้อยละ 43.99
ส่วนใหญ่เกิดจากบริษัทฯ มีการตัดจำหน่ายหนี้สูญ 24.64 ล้านบาท ตั้งสำรองผลประโยชน์พนักงาน
6.78 ล้านบาท และด้อยค่าเงินลงทุน 5.62 ล้านบาท ทั้งนี้ในส่วนของหนี้สูญจำนวน 24.64
ล้านบาท เป็นคดีที่บริษัทได้มีการฟ้องร้องสิ้นสุดแล้ว รวมทั้งได้รับชำระหนี้บางส่วนเรียบร้อยแล้ว
ประกอบด้วย

  ------------------------------ ------------------------- --------------
  โครงการ                        ประเภท                    ล้านบาท

  Malibu Khao Tao                ลูกหนี้เงินประกันผลงาน         10.54

  Kool Residence                 ลูกหนี้เงินประกันผลงาน         7.04

  Aloft Hotel                    ลูกหนี้การค้า                 7.06

  รวม                                                      24.64
  ------------------------------ ------------------------- --------------

ค่าเผื่อหนี้สงสัยจะสูญ ค่าเผื่อขาดทุน และรายการตัดจำหน่าย

ในปี 2557 กลุ่มบริษัทฯ
ได้ตั้งสำรองค่าเผื่อหนี้สงสัยจะสูญสำหรับลูกหนี้การค้าค่าก่อสร้างที่ค้างชำระเป็นระยะเวลานาน
ซึ่งประกอบด้วย ค่ารับเหมาก่อสร้าง และเงินประกันผลงานที่ลูกค้าหักไว้ เป็นจำนวนรวม 219.12
ล้านบาท ซึ่งสาเหตุส่วนใหญ่มาจากลูกหนี้มีปัญหาด้านการเงิน และ/หรือ
มีปัญหาการแก้ไขซ่อมแซมงานที่ยังไม่สามารถตกลงกันได้ ประกอบด้วย

ทั้งนี้ ปัจจุบันทางบริษัทได้มีการติดตาม และทวงถามอย่างต่อเนื่อง

นอกจากนั้น เพื่อให้การแสดงฐานะการเงินเป็นไปอย่างระมัดระวัง กลุ่มบริษัทฯ
จึงได้ตั้งสำรองค่าเผื่อขาดทุนที่อาจขอคืนภาษีถูกหัก ณ ที่จ่ายไม่ได้อีก 0.46 ล้านบาท

ผลขาดทุนจากประมาณการต้นทุนที่เพิ่มขึ้นเพื่อให้โครงการก่อสร้างแล้วเสร็จ

ในปี 2557 กลุ่มบริษัทฯ มีการปรับประมาณการต้นทุน 3 โครงการ
ซึ่งทำให้เกิดผลขาดทุนรวมการกลับรายการกำไรที่มีการรับรู้ไปแล้วในโครงการดังกล่าว
เป็นยอดขาดทุนทั้งสิ้น 55.19 ล้านบาท ซึ่งเป็นประมาณการต้นทุนที่คาดว่าจะเกิดขึ้นในอนาคต
สำหรับสาเหตุการขาดทุนได้แสดงไว้ในหัวข้อภาพรวมผลการดำเนินงานที่ผ่านมาแล้ว

ต้นทุนทางการเงิน

ในปี 2557 กลุ่มบริษัทฯ มีต้นทุนทางการเงินทั้งสิ้น 9.61 ล้านบาท ลดลงจากปีที่แล้ว
เนื่องจากกลุ่มบริษัทฯ
มีการลดภาระหนังสือค้ำประกันที่ออกโดยสถาบันการเงินลงตามปริมาณงานก่อสร้างที่ลดลง
จึงทำให้ต้นทุนทางการเงินที่เกิดจากค่าธรรมเนียมหนังสือค้ำประกันลดลง

รายได้ (ค่าใช้จ่าย) ภาษีเงินได้นิติบุคคล

ในปี 2557 กลุ่มบริษัทฯ มีผลการดำเนินงานเป็นขาดทุนสุทธิและมีรายได้ภาษีเงินได้จำนวน 30.13
ล้านบาท ส่วนใหญ่เกิดจากการตั้งประมาณการค่าเผื่อหนี้สงสัยจะสูญเพิ่มขึ้น

ฐานะทางการเงิน

สินทรัพย์

สินทรัพย์รวมของกลุ่มบริษัทฯ มีมูลค่า 2,270.29 ล้านบาท เพิ่มขึ้นจากปีก่อนจำนวน 466.44
ล้านบาท ส่วนใหญ่เกิดจาก เงินสดและรายการเทียบเท่าเงินสด งานระหว่างก่อสร้าง
และเนื่องจากบริษัทมีการลงทุนในบริษัทย่อยที่ประกอบธุรกิจพัฒนาอสังหาริมทรัพย์
ส่งผลให้บริษัทต้องรับรู้ในส่วนของโครงการอสังหาริมทรัพย์ระหว่างพัฒนาเพื่อขายเพิ่มขึ้น
ในขณะที่ลูกหนี้การค้า ลูกหนี้การค้าที่ยังไม่เรียกเก็บลดลง

เงินสดและรายการเทียบเท่าเงินสด และ เงินลงทุนในเงินฝากประจำที่มีข้อจำกัดในการใช้

ในปี 2557 กลุ่มบริษัทฯ มีเงินสดและรายการเทียบเท่าเงินสด เป็นจำนวน 108.74 ล้านบาท
และมีเงินลงทุนระยะสั้นเป็นจำนวน 402.36 ล้านบาท รวมเป็นจำนวนทั้งสิ้น 511.10 ล้านบาท
เพิ่มขึ้น 474.48 ล้านบาท เมื่อเทียบกับปีก่อน เนื่องจากในปี 2557
กลุ่มบริษัทฯได้มีการออกหุ้นเพิ่มทุนให้กับผู้ถือหุ้นเดิมของกลุ่มบริษัทฯ
เพื่อนำเงินเข้ามาใช้ลงทุนในธุรกิจอสังหาริมทรัพย์ และเพื่อนำมาใช้เป็นเงินทุนหมุนเวียนของบริษัทฯ

ลูกหนี้การค้า

ณ วันที่ 31 ธันวาคม 2557 กลุ่มบริษัทฯ มียอดลูกหนี้การค้าจำนวน 251.48 ล้านบาท ลดลง
91.70 ล้านบาทเมื่อเทียบกับปีก่อน เนื่องจากมีรายได้จากการรับเหมาก่อสร้างลดลง
หากพิจารณาจากตารางแสดงอายุหนี้ที่แสดงไว้จะเห็นว่า ลูกหนี้การค้าของกลุ่มบริษัทฯ ร้อยละ 35.0
เป็นลูกหนี้การค้าที่ยังไม่ถึงกำหนดชำระ ร้อยละ 11.12 เป็นลูกหนี้ค้างชำระไม่เกิน 6 เดือน
และร้อยละ 53.87 เป็นลูกหนี้ค้างชำระนานเกินกว่า 6 เดือน โดยในปี 2557 กลุ่มบริษัทฯ
มีการตั้งค่าเผื่อหนี้สงสัยจะสูญจำนวนเงิน 134.40 ล้านบาท
ซึ่งครอบคลุมถึงลูกหนี้ที่ค้างชำระนานเกิน 12 เดือนทั้งหมด ทำให้มีลูกหนี้คงเหลือสุทธิ 117.08
ล้านบาท โดยกลุ่มบริษัทฯ มีความเชื่อมั่นว่าส่วนใหญ่จะสามารถติดตามและได้รับชำระหนี้ได้ในที่สุด
เพราะกลุ่มบริษัทฯ ได้มีการติดตามอย่างใกล้ชิดกับทางลูกค้าที่มียอดหนี้ค้างชำระ
นอกจากนี้เพื่อลดความเสี่ยงในการเรียกเก็บเงินจากลูกค้าไม่ได้ ทางกลุ่มบริษัทฯ
จึงมีนโยบายในการพิจารณาความสามารถในการชำระหนี้ของลูกค้าอย่างละเอียดก่อนพิจารณารับงาน
จากลูกค้าแต่ละราย

(หน่วย : ล้านบาท)

[]

ลูกหนี้การค้าที่ยังไม่เรียกเก็บ และลูกหนี้เงินประกันผลงานจากลูกค้า

ลูกหนี้การค้าที่ยังไม่เรียกเก็บสุทธิของกลุ่มบริษัทฯ ณ สิ้นปี 2557 มีจำนวน 184.70 ล้านบาท
ลดลงจากปี 2556 เป็นจำนวน 154.45 ล้านบาท หรือคิดเป็นร้อยละ 83.6
เนื่องจากในระหว่างปีกลุ่มบริษัทฯ
ได้ตั้งค่าเผื่อหนี้สงสัยจะสูญของลูกหนี้การค้าที่ยังไม่เรียกเก็บเพิ่มขึ้น เป็นจำนวนเงิน 43.23
ล้านบาท รวมเป็นค่าเผื่อหนี้สงสัยจะสูญของลูกหนี้การค้าที่ยังไม่เรียกเก็บ เป็นจำนวน 121.16
ล้านบาท

สำหรับลูกหนี้เงินประกันผลงานจากลูกค้าสุทธิของกลุ่มบริษัทฯ ณ สิ้นปี 2557 มีจำนวน 65.67
ล้านบาท เปลี่ยนแปลงลดลงจากปี 2556 เป็นจำนวน 84.67 ล้านบาท หรือคิดเป็นร้อยละ 56.3
เนื่องจากในระหว่างปีกลุ่มบริษัทฯ
ได้ตั้งค่าเผื่อหนี้สงสัยจะสูญของเงินประกันผลงานที่ค้างชำระเกินกว่า 12 เดือน เป็นจำนวนเงิน
37.82 ล้านบาท รวมเป็นค่าเผื่อหนี้สงสัยจะสูญของเงินประกันผลงาน เป็นจำนวน 93.17 ล้านบาท
อย่างไรก็ตาม กลุ่มบริษัทฯ คาดว่าจะสามารถติดตามหนี้ที่ตั้งสำรองไว้แล้วได้ไม่น้อยกว่าร้อยละ
30-40

ทั้งนี้ บริษัทฯได้มีการจัดตั้งคณะทำงานเพื่อติดตามลูกหนี้ค้างชำระ
เพื่อติดตามหนี้ค้างชำระอย่างต่อเนื่องและเข้มงวดบนพื้นฐานของการประเมินความสามารถในการชำระหนี้ของลูกค้า
ในกรณีที่มีการประนอนหนี้กันได้ ทางบริษัทฯได้ของให้ลูกค้าดำเนินการชำระเงินเป็นเช็คล่วงหน้า
เพื่อยืนยันการชำระหนี้ของลูกค้า รวมทั้งนี้
ให้ลูกค้าดำเนินการนำทรัพย์สินที่มีมีคุณภาพเพื่อทำการตีทรัพย์ชำระหนี้ต่อไป
ในส่วนของการตั้งสำรองหนี้สงสัยจะสูญหรือมีการตัดหนี้สูญ
ทางบริษัทฯยึดถือเกณฑ์ทางบัญชีเป็นปัจจัยหลักในการพิจารณาดำเนินการ

งานระหว่างก่อสร้าง

งานระหว่างก่อสร้างสุทธิของกลุ่มบริษัทฯ ณ สิ้นปี 2557 มีจำนวน 30.92 ล้านบาท
เปลี่ยนแปลงเพิ่มขึ้นจากปี 2556 เป็นจำนวน 14.13 ล้านบาท หรือคิดเป็นร้อยละ 84.15

ที่ดิน อาคารและอุปกรณ์

ในระหว่างปี 2556 บริษัทได้ตีราคาที่ดิน และอาคารเพิ่มขึ้น
ตามรายงานการประเมินราคาโดยบริษัทประเมินราคาทรัพย์สินอิสระ
โดยแสดงอยู่ในงบแสดงฐานะการเงิน ณ วันที่ 31 ธันวาคม 2557
โดยราคาประเมินส่วนที่สูงกว่าราคาทุนเดิมจำนวน 33.3 ล้านบาท
(สุทธิจากภาษีเงินได้รอการตัดบัญชีจำนวนเงิน 8.3 ล้านบาท) ทั้งนี้ ได้แสดงไว้ในบัญชี
"องค์ประกอบอื่นของส่วนของผู้ถือหุ้น - สุทธิ" ภายใต้ "ส่วนของผู้ถือหุ้น"
ส่วนเกินทุนจากการตีราคาสินทรัพย์ถาวรนี้จะนำไปจ่ายเป็นเงินปันผลไม่ได้

ในระหว่างปี 2557
การลงทุนในการซื้อสินทรัพย์ถาวรเป็นเพียงการซื้อเพื่อทดแทนส่วนที่ชำรุดเสียหายหรือเพิ่มเติมเฉพาะส่วนที่จำเป็น
ไม่มีการลงทุนในทรัพย์สินถาวรที่มีมูลค่าสูง ดังนั้นเมื่อหักค่าเสื่อมราคาและค่าสึกหรอระหว่างปีแล้ว
ทำให้กลุ่มบริษัทฯ มีสินทรัพย์ถาวรสุทธิหลังค่าเสื่อมราคาสะสมแล้วเป็นจำนวน 197.97 ล้านบาท
คิดเป็นสัดส่วนร้อยละ 8.7 ของสินทรัพย์รวม เพิ่มขึ้นจากปีที่แล้วร้อยละ 9.0

หนี้สิน

หนี้สินรวมของกลุ่มบริษัทฯ 1,181.53 ล้านบาท ลดลงจากปีก่อน 497.53 ล้านบาท บาท สืบเนื่องจากการจ่ายชำระให้แก่เจ้าหนี้การค้าและเงินเบิกเกินบัญชีธนาคารและเงินกู้ยืมระยะสั้นจากสถาบันการเงิน ในขณะที่เงินกู้ยืมระยะยาวจากสถาบันการเงินเพิ่มขึ้นจากการที่บริษัทย่อยได้นำเงินกู้มาเพื่อพัฒนาอสังหาริมทรัพย์เพื่อขายในปี 2558 ทั้งนี้ปัจจุบัน บริษัทฯยังมีความสามารถในการชำระหนี้และปฏิบัติตามเงื่อนไขการกู้ยืมที่สำคัญ รวมทั้งยังมีความสามารถในการจัดหาแหล่งเงินทุนอื่นๆ เพิ่มเติม ในการดำเนินกิจการ และขยายธุรกิจต่อไป

เงินเบิกเกินบัญชี และเงินกู้ยืมระยะสั้นจากสถาบันการเงิน

ณ วันที่ 31 ธันวาคม 2557 กลุ่มบริษัทฯ มีเงินเบิกเกินบัญชีและเงินกู้ยืมระยะสั้นจากสถาบันการเงิน
จำนวน 41.92 ล้านบาท เปลี่ยนแปลงลดลงจากปีก่อน 256.17 ล้านบาท เนื่องจากในปี 2557
บริษัทฯ มีการเพิ่มทุนเพื่อนำมาใช้เป็นเงินทุนหมุนเวียน ประกอบกับปลายปี 2557
โครงการก่อสร้างเริ่มแล้วเสร็จหลายโครงการ
จึงส่งผลให้เงินเบิกเกินบัญชีและเงินกู้ยืมดังกล่าวลดลง

เจ้าหนี้การค้า และต้นทุนงานก่อสร้างที่ยังไม่เรียกเก็บ

ณ วันที่ 31 ธันวาคม 2557 มียอดคงเหลือของบัญชีเจ้าหนี้การค้าสุทธิ จำนวน 237.74 ล้านบาท
ลดลงจากปีก่อน 405.36 ล้านบาท
ซึ่งสาเหตุมาจากในปีนี้บริษัทสามารถควบคุมปริมาณการสั่งซื้อสั่งจ้างได้มีประสิทธิภาพมากขึ้นส่งผลให้ยอดดังกล่าวลดลง

เงินกู้ยืมระยะสั้นจากกรรมการ

ณ วันที่ 31 ธันวาคม 2557 มียอดคงเหลือของบัญชีเงินกู้ยืมระยะสั้นจากกรรมการ จำนวน 32.48
ล้านบาท ลดลงจากปีก่อน 28.52 ล้านบาท ซึ่งเกิดจากบริษัทฯ
มีการเพิ่มทุนเพื่อนำมาใช้เป็นเงินทุนหมุนเวียน จึงมีการจ่ายชำระเงินกู้ยืมดังกล่าว

ส่วนของผู้ถือหุ้น

ณ วันที่ 31 ธันวาคม 2557 บริษัทฯ มีทุนที่ออกและชำระแล้วเป็นจำนวนเงิน 3,557.23 ล้านบาท
เพิ่มขึ้นจากสิ้นปีที่แล้ว 2,384.10 ล้านบาท
โดยมาจากการเพิ่มทุนด้วยวิธีเสนอขายหุ้นเพิ่มทุนใหม่ให้แก่ผู้ถือหุ้นเดิม ในสัดส่วน 1 หุ้นเดิม : 1
หุ้นใหม่ ที่ราคาเสนอขาย 0.50 บาท/หุ้น เป็นจำนวนเงิน 586.6 ล้านบาท และในขณะเดียวกัน
กลุ่มบริษัทฯ มีผลประกอบการประจำปีขาดทุน 224.39 ล้านบาท (ส่วนที่เป็นของบริษัทใหญ่)
ทำให้มียอดขาดทุนสะสม 1,449.05 ล้านบาท และทำให้ส่วนของผู้ถือหุ้นที่เป็นของบริษัทใหญ่
เพิ่มขึ้นจาก 234.47 ล้านบาท ณ สิ้นปี 2556 เป็น 1,219.14 ล้านบาท ณ สิ้นปี 2557
หรือคิดเป็นมูลค่าทางบัญชีต่อหุ้นเพิ่มขึ้นจาก 0.20 บาทต่อหุ้น เป็น 0.34 บาทต่อหุ้น

กระแสเงินสด และสภาพคล่อง

ในปี 2557 กลุ่มบริษัทฯ มีการตั้งสำรองค่าเผื่อหนี้สงสัยจะสูญจากลูกหนี้
ทำให้ผลประกอบการของกลุ่มบริษัทฯ ขาดทุน 224.39 ล้านบาท
ส่งผลกระทบต่อสภาพคล่องของกลุ่มบริษัทฯ รวมถึงมีการจ่ายชำระเงินเจ้าหนี้การค้า ในขณะที่บริษัทฯ
ได้รับเงินจากลูกหนี้ จึงทำให้กระแสเงินสดสุทธิจากกิจกรรมดำเนินงานติดลบ 209.50 ล้านบาท

กลุ่มบริษัทฯ ได้จัดหาเงินทุนเพิ่มเติมเพื่อนำมาใช้รักษาสภาพคล่องภายในองค์กรให้มีเพียงพอ
โดยมีกระแสเงินสดสุทธิจากกิจกรรมจัดหาเงินทั้งสิ้น 758.84 ล้านบาท ซึ่งประกอบด้วย
เงินจากการเพิ่มทุนของบริษัทฯ 1,190.77 ล้านบาท ซึ่งทำให้ในปี 2557 กลุ่มบริษัทฯ
มีกระแสเงินสดรวมสุทธิเพิ่มขึ้น 72.13 ล้านบาท ทั้งนี้ ทางบริษัทฯได้พยายามหาแล่งเงินทุนเพิ่มเติม
ไม่ว่าจะเป็นจากสถาบันการเงิน นักลงทุน รวมทั้งจากการดำเนินธุรกิจในปัจจุบัน
เพื่อให้เพียงพอต่อการดำเนินงาน ตลอดจนการขยายธุรกิจในอนาคต

  ---------------------------- ---------- ---------- ---------- ----------
                                          2557       2556       2555

  อัตราส่วนสภาพคล่อง              (เท่า)      1.68       0.81       1.27

  ระยะเวลาเก็บหนี้เฉลี่ย            (วัน)       60         90         43

  ระยะเวลาชำระหนี้เฉลี่ย           (วัน)       79         133        79
  ---------------------------- ---------- ---------- ---------- ----------

เมื่อพิจารณาจากอัตราส่วนสภาพคล่องของกลุ่มบริษัทฯ พบว่า สภาพคล่องของบริษัทในปี 2557 ดีขึ้น
อีกทั้งยังมีระยะเวลาการเก็บหนี้และชำระหนี้น้อยลง ซึ่งสะท้อนให้เห็นว่า กลุ่มบริษัทฯ
ยังมีสภาพคล่องที่ดีขึ้น

แหล่งที่มาของเงินทุน

[]

จากตารางข้างต้นจะเห็นได้ว่าแหล่งเงินทุนของกลุ่มบริษัทฯ
มาจากส่วนผู้ถือหุ้นและส่วนของหนี้สินใกล้เคียงกัน คือมาจากผู้ถือหุ้นร้อยละ 48
และมาจากหนี้สินร้อยละ 52 โดยที่ส่วนใหญ่ประมาณร้อยละ 42 มาจากหนี้สินหมุนเวียน
เนื่องมาจากลักษณะการดำเนินธุรกิจของกลุ่มบริษัทฯ
ต้องใช้เงินทุนเป็นจำนวนมากเพื่อซื้อวัสดุอุปกรณ์การก่อสร้าง
การจ่ายค่าจ้างเหมาและค่าแรงงานก่อสร้างโครงการต่างๆ เพื่อส่งมอบให้กับลูกค้า
ลักษณะของเงินทุนส่วนมากจึงอยู่ในรูปของสินเชื่อที่ได้รับจากเจ้าหนี้การค้า เงินรับล่วงหน้าจากลูกค้า
ต้นทุนงานก่อสร้างที่ยังไม่ได้เรียกเก็บ เงินเบิกเกินบัญชีและเงินกู้ยืมระยะสั้นจากสถาบันการเงิน
และเนื่องจากกลุ่มบริษัทฯ ไม่เน้นการลงทุนในอุปกรณ์และเครื่องมือเครื่องจักรขนาดใหญ่ ดังนั้น
จึงไม่มีความจำเป็นต้องใช้แหล่งเงินทุนระยะยาว ในปี 2557 มีอัตราส่วนหนี้สินต่อทุนเท่ากับ 1.09
เท่า

ภาระผูกพัน

ณ วันที่ 31 ธันวาคม 2557 กลุ่มบริษัทฯ
มีภาระผูกพันตามสัญญาเช่าระยะยาวหลายฉบับเพื่อเช่าที่ทำการ สิ่งอำนวยความสะดวก
อุปกรณ์สำนักงานและยานพาหนะ ซึ่งสัญญาเช่าดังกล่าวมีระยะเวลาเช่าสิ้นสุดในระยะเวลาต่าง ๆ
กัน จนถึง ปี 2591 โดยเสียค่าเช่ารวมในปี 2558 จำนวน 2.59 ล้านบาท และปี 2559 – 2591
จำนวน 47.54 ล้านบาท

หนังสือค้ำประกัน

กลุ่มบริษัทฯ มีหนังสือค้ำประกันที่ออกโดยสถาบันการเงินในนามกลุ่มบริษัทฯ
ซึ่งเกี่ยวเนื่องกับภาระผูกพันด้วยสัญญาการค้าตามปกติธุรกิจ โดยมียอดคงเหลืออยู่ ณ วันที่ 31
ธันวาคม 2557 เป็นจำนวน 621.3 ล้านบาท ลดลงจากสิ้นปีที่แล้ว 413.0 ล้านบาท
หนังสือค้ำประกันดังกล่าว ค้ำประกันโดยเงินฝากสถาบันการเงินของกลุ่มบริษัทฯ ที่ดินและอาคาร
รวมทั้งการโอนสิทธิการรับเงินจากลูกหนี้การค้าของกลุ่มบริษัทฯ

ปัจจัยและอิทธิพลหลักที่อาจมีผลกระทบต่อการดำเนินงานหรือฐานะการเงินในอนาคต

ปัจจัยที่จะมีผลต่อการดำเนินงานหรือฐานะการเงินในอนาคตของกลุ่มบริษัทฯ คือ
ความผันผวนของราคาวัสดุก่อสร้าง การขาดแคลนแรงงานก่อสร้าง ภาวะเศรษฐกิจของประเทศ
และนโยบายของภาครัฐบาล เป็นต้น

ราคาวัสดุก่อสร้างมีผลกระทบโดยตรงต่อต้นทุนการก่อสร้างของกลุ่มบริษัทฯ โดยเฉพาะสินค้าประเภท
เหล็ก ปูน คอนกรีต สายไฟ ซึ่งเป็นวัสดุหลักที่ใช้ในการก่อสร้าง อย่างไรก็ตาม กลุ่มบริษัทฯ
จะทำการติดตามภาวะราคาวัสดุก่อสร้างอย่างใกล้ชิดเพื่อประโยชน์ในการวางแผนงานการจัดซื้อให้มีประสิทธิภาพ
เพื่อควบคุมต้นทุนให้เป็นไปตามเป้าหมายที่วางไว้ในแต่ละโครงการ

จากนโยบายการปรับขึ้นค่าแรงขั้นต่ำเป็น 300 บาทต่อวันทั่วประเทศ
ได้ก่อให้เกิดปัญหาขาดแคลนแรงงาน ซึ่งจะส่งผลกระทบต่อการดำเนินการก่อสร้างของกลุ่มบริษัทฯ
ที่อาจทำให้เกิดปัญหางานก่อสร้างล่าช้าและไม่สามารถส่งมอบงานได้ทันตามกำหนด อย่างไรก็ตาม
กลุ่มบริษัทฯ ได้ตระหนักถึงปัจจัยเสี่ยงนี้
และได้เตรียมแผนการจัดหาแรงงานต่างชาติบางส่วนเข้ามาทดแทนไว้แล้ว
รวมถึงได้มีการปรับค่าจ้างแรงงานก่อสร้างให้อยู่ในระดับที่สามารถแข่งขันได้
ในอุตสาหกรรมก่อสร้าง
ซึ่งเชื่อว่าจะช่วยบรรเทาปัญหาขาดแคลนแรงงานมิให้มีผลกระทบต่อการดำเนินงานของกลุ่ม บริษัทฯ
ได้

ภาวะเศรษฐกิจและนโยบายของภาครัฐบาลของประเทศถือได้ว่าเป็นอีกปัจจัยหนึ่งที่มีผลกระทบต่อการดำเนินงานของกลุ่มบริษัทฯ
หากภาวะเศรษฐกิจของประเทศมีแนวโน้มดีขึ้น การลงทุนมีการขยายตัวทั้งในภาครัฐและภาคเอกชน
จะส่งผลให้ปริมาณงานของกลุ่มบริษัทฯ เพิ่มขึ้น อย่างไรก็ตาม
ปัญหาความสงบทางการเมืองในปัจจุบัน
ได้ส่งผลให้เกิดความไม่แน่นอนต่อแผนการลงทุนขนาดใหญ่ในโครงสร้างพื้นฐานของประเทศ
รวมถึงกระทบต่อแผนการลงทุนของภาคเอกชนด้วย ซึ่งหากสถานการณ์มีความยืดเยื้อต่อไป
ย่อมจะส่งผลลบต่อภาคธุรกิจการก่อสร้าง รวมถึงผลการดำเนินงานของบริษัทฯ อย่างไรก็ตาม
กลุ่มบริษัทฯ ได้ปรับกลยุทธ์โดยเพิ่มสัดส่วนการรับงานในภาคเอกชนที่มีความเสี่ยงต่ำ
มีระยะเวลาก่อสร้างไม่นานเกินไป และมีอัตรากำไรที่ดี โดยไม่เน้นที่ปริมาณโครงการ
ซึ่งจะทำให้ผลการดำเนินงาน ของกลุ่มบริษัทฯ ได้รับผลกระทบไม่มากปัจจัยเสี่ยงดังกล่าว
สำหรับแผนงานในอนาคตทางบริษัทฯ ยังคงเน้นการรับงานก่อสร้างที่มีผลกำไรดี
เช่นงานรับเหมาการก่อสร้างโรงงาน และอาคารในกลุ่ม low
riseโดยคำนึงถึงศักยภาพในการธุรกิจและการเงินของผู้ว่าจ้าง
ควบคู่กับทางขยายสู่ธุรกิจอสังหาริมทรัพย์ เพื่อสร้างผลกำไรที่สูงขึ้นให้กับบริษัทฯ

ค่าตอบแทนจากการสอบบัญชี (Audit Fee)

กลุ่มบริษัท อีเอ็มซี จ่ายค่าตอบแทนการสอบบัญชี ประจำปี 2557 จำนวน 3.075 ล้านบาท
มีรายละเอียดดังต่อไปนี้

-   จ่ายให้แก่บริษัท เบเคอร์ ทิลลี่ ออดิท แอนด์ แอ็ดไวเซอร์รี่ เซอร์วิสเซส (ประเทศไทย)
    จำกัด เป็นค่าสอบบัญชีของบริษัทฯ และบริษัทย่อย จำนวนเงินรวม 1.18 ล้านบาท

-   ในเดือนสิงหาคม ปี 2557 มีการลงทุนในบริษัทย่อย 3 บริษัท จึงมีค่าสอบบัญชีเพิ่ม 820,000
    บาท

-   ค่าบริการอื่น (Non-Audit Fee) (ถ้ามี)

  - ไม่มี -